wannaphong/clean_thaiwikipedia huggingface dataset:
# เขตหลัง (ภาคพื้น)
เขตหลัง (อักษรย่อ: COMMZ) เป็นคำศัพท์ของกองทัพสหรัฐและเนโท ซึ่งอธิบายถึงส่วนหนึ่งของภาคพื้น (theater)

เขตหลังเป็นส่วนหลังของยุทธบริเวณ (ส่วนหลังแต่ติดกับเขตหน้า) ซึ่งมีเส้นทางคมนาคม สถานที่สำหรับการส่งกำลังบำรุงและการส่งกลับ และหน่วยงานอื่น ๆ ที่จำเป็นสำหรับการสนับสนุนและบำรุงรักษากองกำลังสนามทันที

 เขตหลัง 
 เขตหลัง ยุทธบริเวณยุโรป 
เขตหลัง ยุทธบริเวณยุโรป (Communications Zone, European Theater of Operations) เริ่มขึ้นในวันที่ 3 พฤษภาคม พ.ศ. 2485 โดยเป็นส่วนหนึ่งของหน่วยส่งกำลังบำรุงของกองทัพบกสหรัฐ (Services of Supply) ผู้บัญชาการหน่วยส่งกำลังบำรุง พลโท เบรฮอน บี. โซเมอร์เวลล์ ได้แนะนำ พลตรี จอห์น ซี. เอช. ลี ซึ่งขณะนั้นดำรงตำแหน่งผู้บัญชาการกองพลทหารราบที่ 2 (สหรัฐ) ในเท็กซัส ให้กับ พลเอก จอร์จ มาร์แชลล์ เสนาธิการกองทัพบก ซึ่งได้มอบหมายภารกิจนี้ให้กับ จอห์น ซี. เอช. ลี ในกองพลทหารราบที่ 89 (สหรัฐ) ในสงครามโลกครั้งที่ 1 จอห์น ซี. เอช. ลี ใช้เวลาสองสัปดาห์ในวอชิงตันในการคัดเลือกเจ้าหน้าที่สำคัญและวางแผนการสร้างกำลังพลและยุทธภัฑณ์ในอังกฤษสำหรับปฏิบัติการโบเลโร ภารกิจนี้ดำเนินต่อไปจนกระทั่งการรุกแอฟริกาเหนือ ซิซิลี และอิตาลี และในวันที่ 6 มิถุนายน พ.ศ. 2487 หน่วยส่งกำลังบำรุง ยุทธบริเวณยุโรป (SOS-ETO) ก็ถูกยกเลิก และกลายมาเป็นเขตหลัง ยุทธบริเวณยุโรป (Communications Zone, European Theater of Operations, ETO) จอห์น ซี. เอช. ลี ดำรงตำแหน่งผู้บัญชาการหน่วยเดียวที่ใหญ่ที่สุดในสงครามโลกครั้งที่ 2 นอกสหรัฐอเมริกา ประกอบไปด้วยชายและหญิงมากกว่า 930,000 คนในวันชัยในทวีปยุโรป 8 พฤษภาคม พ.ศ. 2488 โดยส่งมอบอาวุธ เชื้อเพลิง และเสบียงมากกว่า 41 ล้านตันไปยังทวีปยุโรป

 เขตหลังเกาหลี (KCOMZ) 

เขตหลังเกาหลี (Korean Communications Zone) มีชื่อย่อว่า KComZ หรือ KCOMZ ดำเนินการโดยกองทัพสหรัฐในช่วงสงครามเกาหลี

 เขตหลังไทย 
เขตหลังของไทย ถูกระบุไว้ในหลักนิยมว่าด้วยการให้บริการแพทย์ในยุทธบริเวณของกองทัพบกไทย โดยอยู่ถัดจากเขตหน้าจากแนวชายแดน สำหรับเป็นพื้นที่ในการปฏิบัติการช่วยรบให้กับเขตหน้า เนื่องจากประเทศไทยมีขนาดเล็ก ใช้หลักการป้องกันเชิงรับ ทำให้กองทัพบกกำหนดให้พื้นที่ทั่วประเทศไทยนับเป็นยุทธบริเวณ
# อำเภอคิตากัตสึชิกะ
อำเภอคิตากัตสึชิกะ  เป็นอำเภอที่ตั้งอยู่ในจังหวัดไซตามะ ประเทศญี่ปุ่น

ณ วันที่ 1 มกราคม ค.ศ. 2025 อำเภอคิตากัตสึชิกะมีจำนวนประชากรประมาณ 70,071 คน และมีความหนาแน่นของประชากร 1,516 คนต่อตารางกิโลเมตร มีขนาดพื้นที่ทั้งหมด 46.23 คนตารางกิโลเมตร

อำเภอคิตากัตสึชิกะประกอบด้วย 2 เมือง ได้แก่
 เมืองมัตสึบูชิ
 เมืองซูงิโตะ

นครต่อไปนี้เดิมเคยเป็นเทศบาลที่เป็นส่วนหนึ่งของอำเภอนี้ แต่ปัจจุบันได้ยกฐานะเป็นนครหรือรวมเข้ากับเมืองอื่นและแยกออกจากอำเภอนี้แล้ว

 บางส่วนของนครคาซูกาเบะ
 นครคูกิ
 นครมิซาโตะ
 นครซัตเตะ
 นครโยชิกาวะ

 ลำดับเวลา 
thumb|แผนที่เมืองและหมู่บ้านในอดีตของอำเภอคิตากัตสึชิกะ (ปัจจุบันคือ สีม่วง: นครมิซาโตะ; สีชมพู: นครโยชิกาวะ; สีแดง: นครคาซูกาเบะ; สีส้ม: นครซัตเตะ; สีเหลือง: นครคูกิ; สีน้ำเงิน: เมืองมัตสึบูชิ; สีฟ้าอ่อน: เมืองซูงิโตะ)

 1 เมษายน ค.ศ. 1964: หมู่บ้านโชวะได้รับการยกฐานะเป็นเมือง
 1 ตุลาคม ค.ศ. 1964: หมู่บ้านมิซาโตะได้รับการยกฐานะเป็นเมือง
 1 เมษายน ค.ศ. 1969: หมู่บ้านมัตสึบูชิได้รับการยกฐานะเป็นเมือง
 3 พฤษภาคม ค.ศ. 1972: เมืองมิซาโตะได้รับการยกฐานะเป็นนคร
 1 ตุลาคม ค.ศ. 1986: เมืองซัตเตะได้รับการยกฐานะเป็นนคร
 1 เมษายน ค.ศ. 1996: เมืองโยชิกาวะได้รับการยกฐานะเป็นนคร
 1 ตุลาคม ค.ศ. 2005: เมืองโชวะผนวกรวมเข้ากับนครคาซูกาเบะ
 23 มีนาคม ค.ศ. 2010: เมืองคูริฮาชิ และเมืองวาชิมิยะ พร้อมกับเมืองโชบุจากอำเภอมินามิไซตามะ ได้ถูกผนวกรวมเข้ากับนครคูกิ
# เคอุง
เคอุง  หรือ เคียวอุง เป็นชื่อศักราชของญี่ปุ่นที่อยู่หลังปีไทโฮและก่อนหน้าวาโด ช่วงปีนี้กินระยะเวลาจากเดือนพฤษภาคม ค.ศ. 704 ถึงมกราคม ค.ศ. 708Nussbaum, Louis-Frédéric. (2005). "Keiun" in ; n.b., Louis-Frédéric is pseudonym of Louis-Frédéric Nussbaum, see Deutsche Nationalbibliothek Authority File . จักรพรรดิที่ครองราชย์ในศักราชนี้คือจักรพรรดิมมมุและจักรพรรดินีเก็มเมTitsingh, Isaac. (1834).  Annales des empereurs du Japon, pp. 60–63; Brown, Delmer et al. (1979). Gukanshō, pp. 270–271; Varley, H. Paul. (1980). Jinnō Shōtōki. pp. 137–140.

เปลี่ยนศักราช
 ค.ศ. 704 เคอุงกันเน็ง : เปลี่ยนศักราชใหม่ ศักราชเก่าสิ้นสุดในปีไทโฮที่ 4, วันที่ 7 เดือน 5 (ค.ศ. 704)Brown, p. 271.

เหตุการณ์ในศักราชเคอุง
 707 (ปีเคอุงที่ 4): จักรพรรดิมมมุสวรรคต แต่พระราชโอรสและรัชทายาทยังเด็กเกินไป ทำให้พระราชมารดาของรัชทายาทขึ้นครองราชชบัลลังก์เป็นจักรพรรดินีเก็มเมจนกว่าพระราชโอรสจะบรรลุนิติภาวะVarley, H. Paul. (1980). Jinnō Shōtōki, p. 44; a distinct act of senso is unrecognized prior to Emperor Tenji; and all sovereigns except Jitō,  Yōzei, Go-Toba, and Fushimi have senso and sokui in the same year until the reign of Emperor Go-Murakami.
 18 กรกฎาคม ค.ศ. 707 (ปีเคอุงที่ 4, วันที่ 15 เดือน 6): เก็มเมขึ้นครองราชย์ตอนพระชนมพรรษา 48 พรรษา
 707 (ปีเคอุงที่ 4): มีรายงานว่าพบแหล่งทองแดงที่แคว้นมูซาชิในภูมิภาคที่รวมพื้นที่โตเกียวในปัจจุบันTitsingh,  p. 63.
 708 (ปีเคอุงที่ 5):, เตรียมเปลี่ยนชื่อศักราชเพื่อระบุช่วงจักรพรรดินีเก็มเมขึ้นครองราชย์ แต่มีการเลือก วาโด เป็นชื่อศักราชใหม่เพื่อระบุการค้นพบทองแดงในอำเภอชิจิบุ พื้นที่จังหวัดไซตามะในปัจจุบัน
# เอเรียกุ
เอเรียกุ  เป็นชื่อศักราชญี่ปุ่นที่เกิดหลังปีเฮจิและก่อนหน้าโอโฮ ศักราชนี้กินระยะเวลาจากมกราคม ค.ศ. 1160 ถึงกันยายน ค.ศ. 1161Nussbaum, Louis-Frédéric. (2005). "Eiryaku" in ; n.b., Louis-Frédéric is pseudonym of Louis-Frédéric Nussbaum, see Deutsche Nationalbibliothek Authority File. จักรพรรดิผู้ครองราชย์คือ จักรพรรดินิโจTitsingh, Isaac. (1834).  Annales des emepereurs du japon, pp. 191-194; Brown, Delmer et al. (1979). Gukanshō, pp. 327-329; Varley, H. Paul. (1980). Jinnō Shōtōki, pp. 208-212.

เปลี่ยนศักราช
 9 กุมภาพันธ์ ค.ศ. 1160 เอเรียกุกันเน็ง : เริ่มต้นศักราชใหม่ โดยปีเก่าสิ้นสุดในปีเฮจิที่ 2, วันที่ 10 เดือน 1Brown, p. 328.

เหตุการณ์ในปีเอเรียกุ
 1160 (ปีเอเรียกุที่ 1): มินาโมโตะ โนะ โยชิโตโมะ (1123–1160) เสียชีวิตในดารทัพเพื่อโค่นล้มไทระ โนะ คิโยโมริ ภรรยาของโยชิโตโมะ โทกิวะ โกเซ็งถูกบังคับให้หนีออกจากเกียวโตพร้อมลูกชายทั้งสามคน Claremont Colleges Digital Library:   Ukiyo-e, Accession No. 93.6.40.
# สามีเงินผ่อน
สามีเงินผ่อน เป็นละครโทรทัศน์ไทยที่ดัดแปลงจากละครชื่อเดียวกันเมื่อปี พ.ศ. 2544 และละครเรื่อง "เพียงชายคนนี้ไม่ใช่ผู้วิเศษ" ในปี พ.ศ. 2559 นำแสดงโดยวฤษฎิ์ ศิริสันธนะ, อุษามณี ไวทยานนท์, อามีนา กูล, รัฐภูมิ โตคงทรัพย์ และณภัทร บรรจงจิตไพศาล โดยในตอนแรกบทมิรันตรีได้วางตัวณัฐวรา วงศ์วาสนาให้มาแสดง ละครเรื่องนี้ผลิตโดยเชนจ์ 2561 ออกอากาศทางอมรินทร์ทีวีในปี พ.ศ. 2565 โดยในเวอร์ชั่นนี้เป็นการหวนคืนจอกลับมารับงานแสดงของพล ตัณฑเสถียร เชฟชื่อดังและอดีตพระเอกชื่อดังผู้รับบทหมอศตวรรษในฉบับปี พ.ศ. 2544 โดยรับบท เจ้าสัวนันทพล พ่อของอนุศนิยา

 นักแสดงและตัวละคร 
 นักแสดงหลัก ตัวละคร  นักแสดง หมอศตวรรษ วฤษฎิ์ ศิริสันธนะ อนุศนิยา วรเลิศลักษณ์ อุษามณี ไวทยานนท์ โสมมิกา อามีนา กูล ชยากร วรเลิศลักษณ์ รัฐภูมิ โตคงทรัพย์ มิรันตรี กิตติธร ณภัทร บรรจงจิตไพศาล นักแสดงสมทบ เจ้าสัวนันทพล วรเลิศลักษณ์ พล ตัณฑเสถียร นันทนา วรเลิศลักษณ์ (น้องสาวของเจ้าสัวนันทพล) สกาวใจ พูนสวัสดิ์ เสาวรส (แม่ของหมอศตวรรษ) ณหทัย พิจิตรา อุดมศักดิ์ (พ่อของโสมมิกา) จักรกฤษณ์ อำมะรัตน์ คุณหญิงอารยา วรเลิศลักษณ์ (ภรรยาของเจ้าสัวนันทพลและแม่ของอนุศนิยา) พิมลวรรณ หุ่นทองคำ อังกาบ วรเลิศลักษณ์ (แม่ของชยากร) สรารัตน์ หรุ่มเรืองวงศ์
# ซุเลย์มาน อาลาฟีลิป
ซุเลย์มาน อาลาฟีลิป (เกิด 30 มิถุนายน ค.ศ. 2003) เป็นนักกีฬาเทควันโดชาวฝรั่งเศส

 อาชีพ 
ซุเลย์มาน อาลาฟีลิปได้รับเหรียญเงินในประเภทน้ำหนักไม่เกิน 63 กก. ในการแข่งขันชิงแชมป์ยุโรป 2022 ที่แมนเชสเตอร์ จากนั้นจึงได้เหรียญทองแดงในการแข่งขันประเภทเดียวกันในยูโรเปียนเกมส์ 2023 ที่กรากุฟ

ในช่วงต้นพฤษภาคม ค.ศ. 2024 คณะกรรมการโอลิมปิกฝรั่งเศสประกาศว่าฟีลิปจะเป็นส่วนหนึ่งของกลุ่มตัวแทนฝรั่งเศสในโอลิมปิกฤดูร้อน 2024 ที่ปารีส
# อาร์เล็ตติส อากอสตา
อาร์เล็ตติส เด ลา การิดัด อากอสตา เอร์เรรา (เกิดวันที่ 25 ตุลาคม ค.ศ. 1999) เป็นนักเทควันโดชาวคิวบา เธอได้เหรียญทองในการประเภทหญิง 67 กก. ในอเมริกากลางและแคริบเบียนเกมส์ 2018 จัดขึ้นที่บาร์รังกิยา ประเทศโคลอมเบีย

ใน ค.ศ. 2019 อากอสตาได้เหรียญทองแดงหนึ่งจากการแข่งขันประเภทหญิง 67 กก. ในแพนอเมริกันเกมส์ที่ลิมา ประเทศเปรู ใน ค.ศ. 2020 เธอเข้าแข่งในการแข่งขันรอบคัดเลือกโอลิมปิกแพนอเมริกัน โดยเธอชนะอันดับที่ 3 และไม่ได้เข้ารอบแข่งขันในโอลิมปิกฤดูร้อน 2020 ที่โตเกียว ประเทศญี่ปุ่น

ใน ค.ศ. 2022 อากอสตาเข้าแข่งขันประเภทไลต์เวตหญิงในเทควันโดชิงแชมป์โลกที่กัวดาลาฮารา ประเทศเม็กซิโก
# ทวาทศาทิตย์
ทวาทศาทิตย์https://www.wisdomlib.org/definition/dvadashaditya  คือเทพเจ้าฮินดู 12 องค์ผู้เป็นโอรสของพระแม่อทิติ ได้แก่ พระอาทิตย์ พระอรรยมัน พระตวัษฏฤ พระสวิตฤ พระภคะ พระธาดา พระมิตร พระวรุณ พระอังศะ พระปูษัน พระอินทร์ และพระวิษณุ

เทพคณะนี้ปรากฏครั้งแรกในคัมภีร์ฤคเวท โดยระบุชื่อไว้ 6-8 องค์ ทุกองค์เป็นชาย ต่อมาคัมภีร์พราหมณะระบุเพิ่มเติมเป็น 12 องค์ คัมภีร์ปุราณะและมหาภารตะระบุว่าพระกัศยปเป็นบิดา
# ภาษาศาสตร์ชาติพันธุ์
ภาษาศาสตร์ชาติพันธุ์ (บางครั้งเรียกว่า cultural linguistics) เป็นสาขาหนึ่งของภาษาศาสตร์มานุษยวิทยาที่ศึกษาความสัมพันธ์ระหว่างภาษาหรือกลุ่มภาษาและพฤติกรรมทางวัฒนธรรมของผู้คนที่พูดภาษาเหล่านั้น

สาขาวิชานี้จะตรวจสอบว่าวัฒนธรรมต่าง ๆ สร้างแนวคิดและจัดหมวดหมู่ประสบการณ์ต่าง ๆ อย่างไร เช่น แนวโน้มเชิงพื้นที่และปรากฏการณ์ทางสิ่งแวดล้อม ภาษาศาสตร์ชาติพันธุ์นำเอาแนวทางต่าง ๆ เช่น อรรถศาสตร์ชาติพันธุ์ (ethnosemantics) ซึ่งวิเคราะห์ว่าผู้คนจำแนกและกำหนดโลกของตนเองอย่างไร และการวิเคราะห์องค์ประกอบ ซึ่งวิเคราะห์คุณลักษณะ อรรถศาสตร์ของคำเพื่อทำความเข้าใจความหมายทางวัฒนธรรม
# จังหวัดกาฬสินธุ์ในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2539
การเลือกตั้งสมาชิกสภาผู้แทนราษฎรจังหวัดกาฬสินธุ์ พ.ศ. 2539 เป็นส่วนหนึ่งของการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2539 กำหนดให้มีขึ้นในวันที่ 17 พฤศจิกายน พ.ศ. 2539 โดยแบ่งเขตการเลือกตั้งออกเป็น 2 เขตเลือกตั้ง มีสมาชิกสภาผู้แทนราษฎรได้ 6 คน จำนวนที่นั่งเท่าเดิมจากการเลือกตั้งครั้งก่อนเมื่อ พ.ศ. 2538 แต่ละเขตเลือกตั้งจะมีสมาชิกสภาผู้แทนราษฎรได้เขตละ 3 คน

 ภาพรวม 

 ผลการเลือกตั้งแบบแบ่งเขต 
เขต 1 • เขต 2
__NOTOC__

 เขตเลือกตั้งที่ 1 
เขตการเลือกตั้งที่ 1 ประกอบด้วยอำเภอเมืองกาฬสินธุ์, อำเภอสมเด็จ, อำเภอกุฉินารายณ์, อำเภอเขาวง, อำเภอนามน, อำเภอห้วยผึ้ง, กิ่งอำเภอนาคู และกิ่งอำเภอดอนจาน

 เขตเลือกตั้งที่ 2 
เขตการเลือกตั้งที่ 2 ประกอบด้วยอำเภอกมลาไสย, อำเภอยางตลาด, อำเภอท่าคันโท, อำเภอสหัสขันธ์, อำเภอห้วยเม็ก, อำเภอคำม่วง, อำเภอหนองกุงศรี, อำเภอร่องคำ และกิ่งอำเภอสามชัย
# ราฟาเอล อัลบา
ราฟาเอล ยูนิเอร์ อัลบา กัสติโย (เกิดวันที่ 12 สิงหาคม ค.ศ. 1993) เป็นนักกีฬาเทควันโดชาวคิวบา

เขาเข้าแข่งขันในโอลิมปิกฤดูร้อน 2016 ที่ริโอเดจาเนโร ประเภทชาย +80 กก.

ในโอลิมปิกฤดูร้อน 2020 เขาได้เหรียญทองแดงในการแข่งขันประเภทชาย +80 กก.
# ราชวงศ์กาณวะ
ราชวงศ์กาณวะ  หรือ กาณวะวงศ์  เป็นราชวงศ์ที่ปกครองแคว้นมคธ ก่อตั้งหลังจากพระเจ้าวาสุเทพกาณวะ ล้มล้างราชวงศ์ศุงคะ และปกครองตั้งแต่ 73 ปีถึง 28 ปีก่อนคริสตศักราช  INDIAN HISTORY by Dr. Sanjeevkumar Tandle, Page 150

แม้ว่าวรรณกรรมปุราณะ จะระบุว่าชาวกาณวะปกครองเมืองปาฏลีบุตร ต่อจากราชวงศ์พวกศุงคะในแคว้นมคธ ในอินเดียตะวันออก แต่เหรียญหลักฐานของพวกเขาพบได้ส่วนใหญ่ในและรอบ ๆ ภูมิภาควิศะในอินเดียกลางBhandare, Shailendra. "Numismatics and History: The Maurya-Gupta Interlude in the Gangetic Plain." in Between the Empires: Society in India, 300 to 400, ed. Patrick Olivelle (2006), pp.91–92 ซึ่งเคยเป็นเมืองหลวงของกษัตริย์แห่งอาณาจักรศุงคะในเวลาต่อมาด้วยBhandare (2006), pp.71, 79

ราชวงศ์กาณวะ ก่อตั้งโดยพระเจ้าวาสุเทพกาณวะ ในปี 73 ก่อนคริสตศักราช ซึ่งเดิมทีแล้ววาสุเทพเป็นเสนาบดีของพระเจ้าเทวภูติแห่งศุงคะในตอนแรก จากนั้นพระองค์ก็ลอบสังหารอดีตจักรพรรดิและแย่งชิงบัลลังก์ กษัตริย์แห่งราชวงศ์กาณวะ อนุญาตให้กษัตริย์ของราชวงศ์ศุงคะ ปกครองต่อไปอย่างลับๆในส่วนหนึ่งของอาณาจักรเดิมของพวกเขา ตามคัมภีร์ปุราณะระบุว่าราชวงศ์กาณวะมีกษัตริย์ครองราชย์ 4 พระองค์ ราชวงศ์ของพวกเขาล่มสลายลงด้วย พระเจ้าสิมุกะ แห่ง ราชวงศ์สาตวาหนะ ในปี 28 ก่อนคริสตศักราช  History of Ancient India By Rama Shankar Tripathi, Page 189

รายพระนามกษัตริย์
ผู้ปกครองคนแรกของราชวงศ์กาณวะ คือพระเจ้าวาสุเทพกาณวะ ซึ่งราชวงศ์นี้ก็ได้ตั้งชื่อตามโคตรของพระองค์ เมื่อพระองค์สวรรคตลง พระเจ้าภูมิมิตร พระราชโอรสของพระองค์ก็ขึ้นเสวยราชย์ เหรียญที่มีตำนานว่า ภูมิมิตร ถูกค้นพบในอาณาจักรปัญจาล นอกจากนี้ ยังพบเหรียญทองแดงที่มีตำนานว่า "กัณวัสยะ" ในอาณาจักรวิฑิศะ และโกสัมพี ในแคว้นวังสะอีกด้วยBajpai (2004), p.38 with footnote 4, and p.173 พระเจ้าภูมิมิตร ทรงครองราชย์เป็นเวลา 14 ปี และต่อมา พระเจ้านารายณ์กาณวะ ทรงครองราชย์เป็นเวลา 12 ปี ต่อมาพระเจ้านารายณ์กาณวะทรงครองราชย์เป็นเวลา 12 ปี และพระเจ้าสุสารมัน ทรงครองราชย์เป็นพระราชโอรสพระองค์สุดท้ายแห่งราชวงศ์กาณวะ  optional Indian history ancient India by Pratiyogita Darpan Editorial Team, Page 121 (The Kanvas)  World Monarchies and Dynasties By John Middleton, Routledge Publishers, Page 486 (Kanva Dynasty)

+รายพระนามกษัตริย์แห่งราชวงศ์กาณวะ ชื่อปีที่ครองราชย์ระยะเวลา (ปี) พระเจ้าวาสุเทพกาณวะ 73–64 ปีก่อนคริสตกาล9 พระเจ้าภูมิมิตร 64–50 ปีก่อนคริสตกาล14 พระเจ้านารายณ์กาณวะ 50–38 ปีก่อนคริสตกาล12 พระเจ้าสุสารมัน38–28 ปีก่อนคริสตกาล10
# พระเจ้าวาสุเทพกาณวะ
พระเจ้าวาสุเทพกาณวะ  เป็นปฐมกษัตริย์แห่ง ราชวงศ์กาณวะ-  เดิมทีพระองค์เป็นอำมาตย์ (เสนาบดี) ของ พระเจ้าเทวภูติ กษัตริย์อาณาจักรศุงกะองค์สุดท้าย พระองค์ทรงสังหารพระเจ้าเทวภูติ และสถาปนาราชวงศ์กันวะ มีหลักฐานกล่าวถึงว่าเขาขึ้นสู่อำนาจหลังจากการตายของพระเจ้าเทวภูติ โดยมีลูกสาวของทาสให้การช่วยเหลือ โดยปลอมตัวเป็นจักรพรรดินีของเขา เมื่อพระองค์สวรรคต พระเจ้าภูมิมิตร พระราชโอรสก็ขึ้นเสวยราชย์สืบต่อ- 

ก้าวสู่อำนาจ
เดิมทีพระองค์เป็นอำมาตย์ (เสนาบดี) ของ พระเจ้าเทวภูติ กษัตริย์อาณาจักรศุงกะองค์สุดท้าย พระองค์ทรงสังหารพระเจ้าเทวภูติ และสถาปนาราชวงศ์กันวะ  มีหลักฐานกล่าวถึงว่าเขาขึ้นสู่อำนาจหลังจากการตายของพระเจ้าเทวภูติ โดยมีลูกสาวของทาสให้การช่วยเหลือ โดยปลอมตัวเป็นจักรพรรดินีของเขา- 

ครองราชย์
เขาเป็น[[นิกายไวษณพ|ผู้บูชาองค์พระวิษณุ) ภาษีส่วนใหญ่ที่เก็บได้ในรัชสมัยของพระองค์ถูกใช้ไปกับการสร้างวัด พระองค์เป็นหนึ่งในผู้อุปถัมภ์งานศิลปะที่มีชื่อเสียงเมื่อพระองค์สวรรคต พระเจ้าภูมิมิตร พระราชโอรสก็ขึ้นเสวยราชย์สืบต่อ-
# วัดต้นสน
วัดต้นสน อาจหมายถึง: 
 วัดต้นสน (จังหวัดชลบุรี)
 วัดต้นสน (จังหวัดอ่างทอง)
# มาเดลิน โรดริเกซ
มาเดลิน อันเดรอา โรดริเกซ โรซาริโอ (เกิด 26 มีนาคม ค.ศ. 2000) เป็นนักกีฬาเทควันโดชาวดอมินิกัน เธอกลายเป็นผู้ชนะเลิศในแพนอเมริกันเกมส์ 2023 ประเภททีมเคียวรูกี

อาชีพ
โรดริเกซเป็นตัวแทนประเทศในการแข่งขันเทควันโด ในรอบ 16 คนสุดท้าย เธอแพ้ให้กับอิตเซล เบลัซเกวซด้วยคะแนน 1-2 ในประเภท-67 กก. เธอได้เหรียญทองในประเภทการแข่งขันทีมเคียวรูกีร่วมกับมาเยร์ลิน เมฮิอากับกาเตอริน โรดริเกซ
# แกรนด์แรพิดส์
แกรนด์แรพิดส์  เป็นนครและที่ตั้งเทศมณฑลของเทศมณฑลเคนต์  รัฐมิชิแกน สหรัฐอเมริกา จากการสำรวจสำมะโนประชากรปี 2020 เมืองมีประชากร 198,893 คน เป็นเมืองที่มีประชากรมากเป็นอันดับสองในรัฐมิชิแกน รองจากดีทรอยต์
# นักสืบหลังมื้อค่ำ
เป็นชุดนิยายแนวรหัสคดีของญี่ปุ่นที่เขียนโดยโทคุยะ ฮิงาชิกาวะและวาดภาพประกอบโดยยูสึเกะ นากามูระ โชงากูกังได้ตีพิมพ์จำนวน 3 เล่มตั้งแต่เดือนกันยายน พ.ศ. 2553 ถึงเดือนธันวาคม พ.ศ. 2555 การดัดแปลงเป็นมังงะที่วาดภาพประกอบโดยอายะ คาวาเซะ ได้รับการตีพิมพ์เป็นตอนในนิตยสารมังงะแนวโจเซ Petit Comic ของสำนักพิมพ์โชงากูกัง ตั้งแต่เดือนเมษายนจนถึงเดือนพฤศจิกายน พ.ศ. 2554 โดยได้รวบรวมตอนต่างๆ ตีพิมพ์เป็นเล่ม(ทังโกบง)จำนวน 2 เล่ม ได้มีการดัดแปลงเป็นละครโทรทัศน์จำนวน 10 ตอน ออกอากาศทางช่องฟูจิเทเลวิชันและสถานีในเครือข่ายเอฟเอ็นเอสอื่นๆ ตั้งแต่เดือนตุลาคมจนถึงเดือนธันวาคม พ.ศ. 2554 นวนิยายภาคต่อที่เขียนโดยผู้เขียนและวาดภาพประกอบคนเดียวกันในชื่อ  ได้รับการตีพิมพ์โดยสำนักพิมพ์โชงากูกังเป็นจำนวน 2 เล่ม ตั้งแต่เดือนมีนาคม พ.ศ. 2564 จนถึงเดือนกันยายน พ.ศ. 2567 ซีรีส์อนิเมะทางโทรทัศน์ที่ผลิตโดยสตูดิโอแมดเฮาส์ ออกอากาศตั้งแต่เดือนเมษายนจนถึงเดือนมิถุนายน พ.ศ. 2568 ทางช่วงรายการโนอิตามินะของช่องฟูจิ ทีวี

 ตัวละคร 

 สื่อ 
 นิยาย 
นักสืบหลังมื้อค่ำ

ชิน นาโซโทกิ วะ ดินเนอร์ โนะ อาโตะ เดะ

 มังงะ 

ละคร

 ละครเวที 
ละครเวทีได้ทำการแสดงที่โรงละครกาแล็กซี่ในโตเกียว ระหว่างวันที่ 31 สิงหาคม ถึงวันที่ 10 กันยายน พ.ศ. 2555

 อนิเมะ 
มีการประกาศดัดแปลงเป็นซีรีย์อนิเมะทางโทรทัศน์เมื่อวันที่ 25 พฤศจิกายน พ.ศ. 2567 ซีรีส์เรื่องนี้ผลิตโดยสตูดิโอแมดเฮาส์ และกำกับโดยมิตสึยูกิ มาซูฮาระ โดยมีมาริโกะ คูนิซาวะเป็นผู้เขียนบท การออกแบบตัวละครดั้งเดิมโดยโอเรโกะ ทาจิบานะ การออกแบบตัวละครแอนิเมชันโดยอิซึมิ คาวาดะ และแต่งเพลงประกอบโดยทาเคชิ ฮามะ ออกอากาศตั้งแต่วันที่ 4 เมษายนจนถึงวันที่ 20 มิถุนายน พ.ศ. 2568 ทางช่วงรายการโนอิตามินะ ของช่องฟูจิ ทีวี เพลงเปิดของเรื่องคือ "Montage", แต่งโดยฮิโรยูกิ ซาวาโนะและร้องโดยเคนโตะ นากาจิมะ ในขณะที่เพลงปิดของเรื่องคือ "Rhapsody" ร้องโดย Billy Boo แอมะซอนเป็นผู้ถือลิขสิทธิ์ซีรีส์นี้และเผยแพร่ทางแอมะซอนไพรม์วิดีโอ 

 รายชื่อตอน
# พระเจ้าสิมุกะ
พระเจ้าสิมุกะ (อักษรพราหมี:𑀲𑀺𑀫𑀼𑀓, Si-mu-ka) เป็นกษัตริย์อินเดียโบราณ พระองค์แรกของราชวงศ์สาตวาหนะ ซึ่งปกครองภูมิภาคเดกคาน พระองค์ได้รับการกล่าวถึงในฐานะพระมหากษัตริย์องค์แรกในรายชื่อราชวงศ์ในจารึกศตวาหนะที่ นานาคัต ใน ปุราณะ ชื่อของกษัตริย์อันธาระ (สาตวาหนะ) พระองค์แรกมีการสะกดแตกต่างกันไป อาทิเช่น ศิวมุกกะ, ศิศุกะ, สินธุกะ, ชีสมกะ, ศิปรากะ, ศรีมุกะ เป็นต้น เชื่อกันว่าคำเหล่านี้น่าจะเป็นคำสะกดที่ผิดของคำว่า “สิมุกะ” ซึ่งเกิดจากการคัดลอกและคัดลอกซ้ำต้นฉบับ

โดยอาศัยหลักฐานที่มีอยู่ ไม่สามารถระบุวันเสวยราชย์ของพระเจ้าสิมุกะได้อย่างแน่นอน ตามหลักฐานที่ปรากฏ สรุปได้ว่าทฤษฎีหนึ่ง เขามีชีวิตอยู่ในศตวรรษที่ 3 ก่อนคริสตกาล แต่โดยทั่วไปเชื่อกันว่าเขามีชีวิตอยู่ในศตวรรษที่ 1 ก่อนคริสตกาล หลักฐานจารึกชี้ให้เห็นอย่างชัดเจนว่าสิมุกะมีอายุอยู่ในศตวรรษที่ 1 ก่อนคริสตกาล สิมุกะดูเหมือนจะถูกกล่าวถึงในฐานะบิดาของพระเจ้าสาตการณี ใน จารึกนาเนกัต ซึ่งลงวันที่ 70-60 ก่อนคริสตศักราช ซึ่งจากเหตุผลทางโบราณคดีถือว่าจารึกดังกล่าวอยู่หลังจารึก ถ้ำนาซิก ของ พระเจ้ากัณหา (สันนิษฐานว่าน่าจะเป็นพี่ชายของสิมุกะ) ใน ถ้ำ 19 มีอายุประมาณ 100-70 ปีก่อนคริสตศักราชEmpires: Perspectives from Archaeology and History by Susan E. Alcock p.168

ตามรายชื่อกษัตริย์ในอนาคตในคัมภีร์ปุราณะ "137 ปีหลังจากการขึ้นครองราชย์ของจักรพรรดิจันทรคุปต์เมารยะ ราชวงศ์ศุงคะจะปกครองเป็นเวลา 112 ปี จากนั้นราชวงศ์กาณวะจะปกครองอีก 45 ปี ซึ่งกษัตริย์องค์สุดท้ายคือสุชาร์มันจะถูกสังหารโดยพระเจ้าสิมุกะ แห่งราชวงศ์อันธาระประเทศ หากการขึ้นครองราชย์ของจักรพรรดิจันทรคุปต์เมารยะเกิดขึ้นในปี 324 ก่อนคริสตศักราช แสดงว่าสิมุกาเริ่มปกครองในอีก 294 ปีต่อมา คือในปี 30 ก่อนคริสตศักราช
# จังหวัดขอนแก่นในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2539
การเลือกตั้งสมาชิกสภาผู้แทนราษฎรจังหวัดขอนแก่น พ.ศ. 2539 เป็นส่วนหนึ่งของการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2539 กำหนดให้มีขึ้นในวันที่ 17 พฤศจิกายน พ.ศ. 2539 โดยแบ่งเขตการเลือกตั้งออกเป็น 4 เขตเลือกตั้ง มีสมาชิกสภาผู้แทนราษฎรได้ 11 คน จำนวนที่นั่งเท่าเดิมจากการเลือกตั้งครั้งก่อนเมื่อ พ.ศ. 2538 แต่ละเขตเลือกตั้งจะมีสมาชิกสภาผู้แทนราษฎรได้เขตละ 3 คน (สำหรับเขตเลือกตั้งที่ 1, 2 และ 3) และ 2 คน (สำหรับเขตเลือกตั้งที่ 4)

 ภาพรวม 

 ผลการเลือกตั้งแบบแบ่งเขต 
เขต 1 • เขต 2 • เขต 3 • เขต 4
__NOTOC__

 เขตเลือกตั้งที่ 1 
เขตการเลือกตั้งที่ 1 ประกอบด้วยอำเภอเมืองขอนแก่น, อำเภอพระยืน, อำเภอมัญจาคีรี และกิ่งอำเภอโคกโพธิ์ไชย

 เขตเลือกตั้งที่ 2 
เขตการเลือกตั้งที่ 2 ประกอบด้วยอำเภอบ้านไผ่, อำเภอพล, อำเภอหนองสองห้อง, อำเภอชนบท, อำเภอแวงน้อย, อำเภอแวงใหญ่, อำเภอเปือยน้อย, กิ่งอำเภอบ้านแฮด และกิ่งอำเภอกู่แก้ว

 เขตเลือกตั้งที่ 3 
เขตการเลือกตั้งที่ 3 ประกอบด้วยอำเภอน้ำพอง, อำเภอหนองเรือ, อำเภอกระนวน, อำเภอบ้านฝาง, อำเภอเขาสวนกวาง, อำเภออุบลรัตน์ และกิ่งอำเภอซำสูง

 เขตเลือกตั้งที่ 4 
เขตการเลือกตั้งที่ 4 ประกอบด้วยอำเภอชุมแพ, อำเภอภูเวียง, อำเภอสีชมพู, อำเภอภูผาม่าน และกิ่งอำเภอหนองนาคำ
# อินเดีย (แมว)
thumb|อินเดียในชุดฮาโลวีนเมื่อ ค.ศ. 2007
อินเดีย "วิลลี" บุช (13 กรกฎาคม ค.ศ. 1990 – 4 มกราคม ค.ศ. 2009) เป็นแมวพันธุ์อเมริกันขนสั้นสีดำเพศเมียมีเจ้าของคืออดีตประธานาธิบดีสหรัฐ จอร์จ ดับเบิลยู. บุช และสุภาพสตรีหมายเลขหนึ่ง ลอว์รา บุช มันอาศัยอยู่กับครอบครัวบุชเป็นเวลาเกือบ 2 ทศวรรษ

ประวัติ
ครอบครัวบุชซื้ออินเดีย แมวอเมริกันขนสั้นเพศเมียสีดำสนิท ในช่วงปลาย ค.ศ. 1991 หรือ ค.ศ. 1992 เมื่อบุตรสาวฝาแฝด บาร์บาราและเจนนา บุชอายุ 9 ขวบ เมื่อบุตรสาวฝาแฝดเข้าวิทยาลัย อินเดียจึงอยู่กับจอร์จและลอว์รา บุช แมวตัวนี้ย้ายจากคฤหาสน์ผู้ว่าการรัฐเท็กซัส ออสตินเข้าทำเนียบขาวร่วมกับครอบครัวบุชในช่วงต้น ค.ศ. 2001 หลังบุชเข้ารับตำแหน่งประธานาธิบดี
 
แม้จะอาศัยอยู่ที่ทำเนียบขาวกับครอบครัว แต่ในสื่อ อินเดียกลับถูกบดบังด้วยสุนัขพันธุ์สก็อตติชเทอร์เรียร์ที่มีชื่อเสียงกว่าของตระกูลบุชอย่างบาร์นีย์และมิสบีซลีย์ อย่างไรก็ตาม มันปรากฏตัวในวิดีโอ "Barneycam" ที่ผลิตโดยเจ้าหน้าที่ทำเนียบขาวช่วงคริสต์มาส โดยปรากฏตัวครั้งแรกในวิดีโอ Where in the White House is Miss Beazley? ซึ่งอินเดียถูกเรียกเป็น "วิลลี"  สุนัขเหล่านี้ได้รับความสนใจจากคณะนักข่าวทำเนียบขาวมากขึ้นอย่างเห็นได้ชัดในช่วงที่บุชดำรงตำแหน่งประธานาธิบดี
 
อินเดียปรากฏตัวอีกครั้งภายใต้ชื่อ "วิลลี" ในArchitectural Digest ที่ห้องโถงนั่งทิศตะวันออกของทำเนียบขาวเมื่อเดือนมีนาคม ค.ศ. 2008
 
อินเดียตายในทำเนียบขาวเมื่อวันที่ 4 มกราคม ค.ศ. 2009 ด้วยอายุ 18 ปี ในข่าวประชาสัมพันธ์ โฆษกสุภาพสตรีหมายเลขหนึ่งกล่าวว่าครอบครัวของบุชรู้สึก "เสียใจอย่างสุดซึ้งกับการตายของแมวของตน" และกล่าวต่อไปว่า "อินเดียเป็นสมาชิกอันเป็นที่รักของครอบครัวบุชมาเกือบสองทศวรรษ เราจะคิดถึงเธออย่างมาก"
 
ข้อพิพาทในอินเดีย
มีรายงานข้อพิพาทบางส่วนในประเทศอินเดีย เนื่องจากมีบางคนไม่พอใจกับชื่อแมว ในเดือนกรกฎาคม ค.ศ. 2004 ผู้เดินขบวนในนครติรุวนันตปุรัม รัฐเกรละ ประณามชื่อของแมวเป็นการดูหมิ่นชาติอินเดีย และเผาหุ่นจำลองประธานาธิบดีบุชในที่ประท้วง ครอบครัวบุชไม่ได้เปลี่ยนชื่อแมวตามความต้องการของผู้ประท้วง เนื่องจากแมวตัวนี้ได้ชื่อมาจากนักเบสบอล รูเบน เซียร์รา ผู้มีชื่อเล่นว่า "เอลอินดิโอ" ขณะเล่นให้กับเท็กซัสเรนเจอส์ที่บุชเป็นเจ้าของ มีรายงานว่าบาร์บารา ลูกสาวของพวกเขา ตั้งชื่อ "อินเดีย" ให้กับแมวของครอบครัว
 
อ้างอิง

 
แหล่งข้อมูลอื่น

 Official Biography at WhiteHouse.gov
 India at the Presidential Pet Museum
# ขีปนาวุธพริอุส
ขีปนาวุธพริอุส  เป็นคำศัพท์สแลงอินเทอร์เน็ตที่มีต้นกำเนิดจากประเทศญี่ปุ่นในช่วงปี 2010 คำนี้ใช้ในญี่ปุ่นเพื่ออธิบายโตโยต้า พริอุสว่าเป็น "ขีปนาวุธ" เนื่องจากมักถูกขับโดยผู้สูงอายุที่เกี่ยวข้องกับอุบัติเหตุจราจรและพุ่งชนอาคาร

คำสแลงนี้เชื่อว่ามีที่มาจากการที่สื่อญี่ปุ่นมักรายงานข่าวอุบัติเหตุที่เกี่ยวข้องกับพริอุส ซึ่งส่วนใหญ่มักเกิดจากการเร่งเครื่องโดยไม่ตั้งใจ (sudden unintended acceleration) ตัวอย่างเช่น อุบัติเหตุรถพุ่งชนในฮิงาชิ-อิเคะบุคุโระ ในปี 2019

 ที่มา 

คำสแลงนี้มีต้นกำเนิดในญี่ปุ่นช่วงปลายทศวรรษ 2010 ซึ่งเป็นช่วงที่อุบัติเหตุทางรถยนต์ที่เกิดจากผู้สูงอายุเร่งเครื่องโดยไม่ตั้งใจได้รับความสนใจมากขึ้น ในโลกอินเทอร์เน็ต ได้มีการเปรียบเทียบเหตุการณ์ที่รถพุ่งเข้าชนอาคารหรือเกิดอุบัติเหตุกับขีปนาวุธ และจากการสังเกตโดยไม่เป็นทางการ พบว่าผู้ขับขี่ที่เกี่ยวข้องกับอุบัติเหตุดังกล่าวมักใช้รถโตโยต้า พริอุส ทำให้คำสแลงนี้พัฒนาไปสู่การผสมผสานภาพลักษณ์ของพริอุสเข้ากับขีปนาวุธ

อุบัติเหตุรถพุ่งชนในฮิงาชิ-อิเคะบุคุโระ ในปี 2019 เป็นตัวอย่างหนึ่งของเหตุการณ์ที่ได้รับการรายงานข่าวอย่างกว้างขวาง

อย่างไรก็ตาม ตามรายงานของกระทรวงที่ดิน โครงสร้างพื้นฐาน การขนส่ง และการท่องเที่ยวของญี่ปุ่น อัตราการเกิดอุบัติเหตุของพริอุสไม่ได้แตกต่างจากรถยนต์รุ่นอื่นๆ การสืบสวนสาเหตุของอุบัติเหตุในฮิงาชิ-อิเคะบุคุโระพบว่า ไม่ได้เกิดจากความล้มเหลวของพริอุสรุ่นที่ 2

นักข่าวชาวญี่ปุ่น  รายงานว่าการแพร่กระจายของคำสแลงทางอินเทอร์เน็ต และการสร้างภาพลักษณ์ให้พริอุสเป็นรถที่เกิดอุบัติเหตุบ่อย น่าจะเกิดจากหลายปัจจัยรวมกัน เช่น จำนวนรถพริอุสที่มีอยู่มากในญี่ปุ่น ความนิยมของรถรุ่นนี้ในหมู่ผู้ขับขี่สูงวัย ความมั่นใจเกินไปของผู้สูงอายุในทักษะการขับขี่ของตนเอง และชื่อเสียงของพริอุสในฐานะรถยนต์ที่เป็นที่รู้จักอย่างกว้างขวาง

 ผลกระทบและมาตรการป้องกัน 

คำสแลงนี้ได้รับความนิยมอย่างรวดเร็วหลังจากเกิดอุบัติเหตุรถพุ่งชนในฮิงาชิ-อิเคะบุคุโระในเดือนเมษายน 2019 โดยจำนวนการค้นหาบนกูเกิล พุ่งสูงขึ้นในเดือนดังกล่าว บนทวิตเตอร์ ก็มีการใช้แฮชแท็ก เช่น #プリウスミサイル (Prius Missile) และ #今日のプリウス (Today's Prius) เนื่องจากรถรุ่นนี้ปรากฏอยู่บ่อยครั้งในอุบัติเหตุที่เกี่ยวข้องกับผู้ขับขี่สูงวัย

ผู้บริหารของโตโยต้า  กล่าวกับผู้ถือหุ้นในเดือนมิถุนายน 2019 ว่าบริษัทกำลังให้ความร่วมมือกับตำรวจในการสืบสวนอุบัติเหตุ และเขามุ่งมั่นที่จะส่งเสริมสังคมที่ปลอดภัยสำหรับการขับขี่ ต่อมาในเดือนกรกฎาคม 2020 โตโยต้า พริอุส พีเอชวี ได้ติดตั้งฟีเจอร์ป้องกันการเร่งเครื่องโดยไม่ตั้งใจ นอกจากนี้ โตโยต้า พริอุส รุ่นที่ 5 ซึ่งเปิดตัวในปี 2022 ยังมีการปรับเปลี่ยนตำแหน่งคันเกียร์และแป้นเหยียบเพื่อช่วยป้องกันการเร่งเครื่องโดยไม่ตั้งใจอีกด้วย